ଗର୍ଭାବସ୍ଥାର ବହୁରୂପୀ ଉଦ୍ଗୀରଣ

ଗର୍ଭାବସ୍ଥାର ବହୁରୂପୀ ଉଦ୍ଗୀରଣ (ଇଂରାଜୀ ଭାଷାରେ Polymorphic eruption of pregnancy/PEP), ଅନ୍ୟ ନାମ ପ୍ରୁରାଇଟିକ ଅର୍ଟିକାରିଆଲ ପାପୁଲସ ଏବଂ ଗର୍ଭାବସ୍ଥାର ପ୍ଲେକ ( PUPPP), ହେଉଛି ଗର୍ଭାବସ୍ଥାରେ ଚର୍ମ ଅବସ୍ଥାର ପରିବର୍ତ୍ତନ ।   ଏହାର ଲକ୍ଷଣ ମଧ୍ୟରେ ନାଭି ଚାରିପାଖରେ କିଛି ଅଣ-ଜଡିତ ସ୍ଥାନ ବ୍ୟତୀତ ଅନ୍ୟ ସ୍ଥାନରେ ଅତ୍ୟଧିକ ଗଲୁ ହାଇଭ୍‌ସ, ଛୋଟ ଛୋଟ ଫୋଟକା, ଏବଂ ବ୍ୟାପକ ଲାଲ ରଙ୍ଗ ହୋଇପାରେ । ଏହା ସାଧାରଣତଃ ପ୍ରଥମେ ଜଙ୍ଘ ଏବଂ ଦେହରେ ବିସ୍ତାର ହେବା ପୂର୍ବରୁ ଟଣା ଦାଗ ମଧ୍ୟରେ ଦେଖାଯାଏ; ଯେତେବେଳେ ଚେହେରା, ପାପୁଲି ଏବଂ ପାଦ ସାଧାରଣତଃ ଜଡ଼ିତ ହୋଇନଥାଏ । ଆରମ୍ଭ ସାଧାରଣତଃ ଗର୍ଭାବସ୍ଥାର ପରବର୍ତ୍ତୀ ଭାଗରେ କିମ୍ବା ପ୍ରସବ ହେବାର କିଛି ସମୟ ପରେ ହୋଇଥାଏ ।

ଏହା ସାଧାରଣତଃ ପ୍ରଥମ ଗର୍ଭଧାରଣରେ ବଡ଼ ପେଟ ଥିବା ଏବଂ ଏକାଧିକ ଗର୍ଭଧାରଣ କରୁଥିବା ମହିଳାମାନଙ୍କୁ ପ୍ରଭାବିତ କରିଥାଏ |  ଅନ୍ତର୍ନିହିତ କାର୍ଯ୍ୟ ପ୍ରଣାଳୀ ଅସ୍ପଷ୍ଟ ଥିବାବେଳେ ଏହା ଚର୍ମ ଟାଣି ହେବା ସହିତ ଜଡିତ ହୋଇପାରେ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୋଇପାରେ । ବେଳେବେଳେ ଆଇଜିଇ (IgE) ବୃଦ୍ଧି ବ୍ୟତୀତ ଅନ୍ୟାନ୍ୟ ପରୀକ୍ଷାଗାର ପରୀକ୍ଷା ଫଳ  ସ୍ୱାଭାବିକ ଥାଏ ।

କର୍ଟିକୋଷ୍ଟିରଏଡ ଦେଇ ଏହାର ଚିକିତ୍ସା  କରାଯାଏ । ସାଧାରଣତଃ ଏହା ଚର୍ମରେ ପ୍ରୟୋଗ କରାଯାଏ ଯେପରିକି ବିଟାମେଥାସୋନ ଭାଲେରେଟ ୦.୧%; ଯଦିଓ ବେଳେବେଳେ ପାଟିରେ ଦିଆଯାଇପାରେ ।  ସେଟିରିଜାଇନ ପରି ଆଣ୍ଟିହିଷ୍ଟାମିନ ମଧ୍ୟ ବ୍ୟବହାର କରାଯାଇପାରେ । ପ୍ରସବ ପରେ ସ୍ଥିତି ସ୍ୱତଃ ସମାଧାନ ହୋଇଯାଏ । ଏହା ମା କିମ୍ବା ଶିଶୁ ପାଇଁ କୌଣସି ଦୀର୍ଘକାଳୀନ ବିପଦ ଉପସ୍ଥାପନ କରେ ନାହିଁ । ଏହା ପୁନର୍ବାର ହେବା ଅସ୍ୱାଭାବିକ ଅଟେ ।

ଗର୍ଭଧାରଣର ପଲିମର୍ଫିକ ଉଦ୍ଗୀରଣ ରୋଗ ୧୨୦ରୁ ୩୦୦ ଗର୍ଭବତୀ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରେ । ଯାହାର ଯାଆଁଳା ବା ଟ୍ରିପଲେଟ ବା ତ୍ରିକ ଛୁଆ ମଧ୍ୟରୁ ୩ରୁ ୧୭% ପ୍ରଭାବିତ ହୁଏ । ପ୍ରଭାବିତ ମହିଳାମାନେ ଏକ ପୁରୁଷ ଶିଶୁକୁ ବହନ କରିବା ସମ୍ଭାବନା ଦୁଇଗୁଣ ହୋଇପାରେ । ୧୯୭୯ ମସିହାରେ ଏହି ଅବସ୍ଥା ପ୍ରଥମେ ବର୍ଣ୍ଣନା ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki